**Mór Városi Önkormányzat Képviselő-testületének**

**153/2025. (IV.30.) határozata**

**a Móri Többcélú Kistérségi Társulás Társulási Megállapodásának**

**módosítása tárgyában**

**Mór Városi Önkormányzat Képviselő-testülete megtárgyalta a Móri Többcélú Kistérségi Társulás Társulási Megállapodása XXIII. számú módosítására vonatkozó előterjesztést, melynek alapján az alábbi döntéseket hozza:**

**I.**

**1.** A Társulási Megállapodás X/A. fejezete 2.5. pontja helyébe az alábbi szövegrész lép:

*„2.5. Mór Városi Önkormányzat, Fehérvárcsurgó Községi Önkormányzat, Magyaralmás Község Önkormányzata, Kincsesbánya Község Önkormányzata, Isztimér Község Önkormányzata és Söréd Község Önkormányzata közigazgatási területe, mint ellátási terület lakosságára kiterjedően a Szociális Alapszolgáltatási Központ ellátja a Szoctv. 65/F. §-ában nevesített nappali ellátás szociális alapszolgáltatási feladatot.”*

**2.** A Társulási Megállapodás XV. fejezete 1. pontja az alábbi 1.7. alponttal egészül ki:

*„****1.7.*** *A XXIII. számú módosítással egységes szerkezetű Megállapodás 2025. augusztus 1. napján lép hatályba.”*

**3.** A Társulási Megállapodás 1. sz. melléklete helyébe a határozat 1. melléklete lép.

**4.** A Képviselő-testület a Társulási Megállapodás egyéb pontjait módosítani nem kívánja, azok változatlanul kötelező érvényűek.

**II.**

Mór Városi Önkormányzat Képviselő-testülete a Móri Többcélú Kistérségi Társulás Társulási Megállapodását az I. pontban foglalt módosítással az előterjesztés 1. számú mellékletében foglaltak szerint egységes szerkezetbe foglalja s felhatalmazza a Polgármestert annak aláírására.

Felelős: polgármester (Önkormányzati Iroda)

Határidő: 2025.05.31.

**III.**

A Képviselő-testület felkéri a polgármestert, mint a Móri Többcélú Kistérségi Társulás Társulási Tanács elnökét, hogy a Móri Többcélú Kistérségi Társulás egységes szerkezetbe foglalt Társulási Megállapodását annak teljes körű elfogadását és aláírását követően a Magyar Államkincstár Fejér Vármegyei Igazgatósága részére küldje meg.

Felelős: polgármester (Önkormányzati Iroda)

Határidő: 2025.06.30.

Fenyves Péter Dr. Taba Nikoletta

polgármester jegyző